Rohuneeme

Muinastulede öö
2025-08-30 20:30 - 23:30 (Europe/Moscow)
Lõke süüdatakse Suur-Ringtee ja Liiva tee ristumise lähedal mere ääres

1. advent jõuluüritus
2025-11-30 14:00 - 18:00 | Rohuneeme külaväljak, Väike-Ringtee, Rohuneeme, 74012, Estonia
30. november kell 14 jõuluüritus (1. advent), kestab kuni rahvast on ja juttu jätkub. Soovijad saavad hobuvankriga sõita, lastele tegevused päkapiku poolt, täiskasvanud saavad tuju heaks tegevat glögi nautida ja niisama jutustada. Kringlit ja teed saab, lõkke paneme ka põlema. Hiljem jõulutulede süütamine. Tule kohale lastega või ilma. Toimub Väike-Ringtee keskel külaväljakul.

Rohuneeme vastlapäev
2026-02-15 12:00 - 15:00
15.02.2026 (pühapäev) kell 12 Rohuneeme vastlapäev Rohuneeme terviseraja suurel kelgumäel suusaraja alguses. Saab suppi, kuklit ja sooja jooki

Eesti Vabariigi aastapäev 2026
2026-02-24 10:00 - 11:00 | Rohuneeme külaväljak, Väike-Ringtee, Rohuneeme, 74012, Estonia
24.02 kell 10 külaplatsil lipuvarda juures Eesti Vabariigi aastapäev 2026 ja lipu heiskamine! Saab kiluleiba ja arvatavasti teed ka 🙂

Rohuneeme talgud
2026-04-25 11:00 - 14:00 | Rohuneeme külaväljak, Väike-Ringtee, Rohuneeme, 74012, Estonia
Armas Rohuneeme küla!

On aeg otsida välja rehad, kärud, hea tuju ja tulla kokku, et teha hooajalised suuremad ja väiksemad tööd meie armsas Rohuneeme külas.

Nendel talgutele teeme korda Rohuneemest läbi metsa Püünsi poole viiva tee kattes keerulisemad teelõigud multšiga. Sellele tööle on vaja tugevaid abikäsi, sest kehvasti läbitavat teelõiku on omajagu. Lisaks oleme otsustanud Otilõuka randa viiva tee algusesse paigaldada tõkkepuu – sellegi teeme seekord talgukorras ära.

Mitmel aastal on jäänud üldine metsa ja mereäärne prahi korjamine ära, kuid aastatega on väiksemat ja suuremat mittelagunevat prügi kogunenud omajagu ning see hakkab juba silma riivama. Seega kutsume kõiki talgujalutuskäigule, et noppida üles see, mis loodusesse ei kuulu.

Siit-sealt on avalikus ruumis hea rehaga üle käija – seega rehad, kärud kaasa.

Tuleme kokku ja teeme ühistöö korras ära need asjad, mis meie külast ühe väärika ja kauni küla teevad. Seega ära jää koju, vaid tule tegutsema. Hea seltskond, talgusupp ja meelepärast tegevust värskes õhus ei saa jätta kasutamata.

Koguneme nagu ikka külaplatsil.
